Nju Jorku, 10 vjet pas sulmeve të 11 shtatorit 2001
Nju Jorku tregoi vitalitet më të madh se pjesa tjetër e vendit në kapërcimin e traumës së sulmeve
Në dekadën që nga sulmet terroriste të 11 shtatorit, qyteti i Nju Jorkut është përballur me kërcënimin e sulmeve të tjera terroriste si dhe probleme ekonomike. Megjithatë, qyteti vazhdon të rindërtohet, duke tërhequr banorë të rinj dhe më shumë se 40 milionë turistë çdo vit. Banorët dhe vetë qyteti i Nju Jorkut kanë marrë me kohë emër si një popullatë dhe një qytet vital dhe i pathyeshëm: Në shumë aspekte, Nju Jorku është njësoj si 10 vjet më parë. Sheshi Times Square është plot njerëz e makina. Bulevardi Fifth Avenue mbetet po aq tërheqës si më parë. Dhe Statuja e Lirisë ofron një imazh mikpritës në portin e Nju Jorkut. Por ajo që ka ndryshuar është hapësira që u hap në horizont pas rrëzimit të kullave binjake. Njujorkezët Xhen Xhefi dhe Adam Sills, të cilët kanë një djalë 1 vjeçar, Izakun, thonë se rrallë herë mendojnë për sulmet, megjithëse Nju Jorku mbetet objekt sulmesh terroriste. Ata e shohin të ardhmen e tyre në një lagje të përzier etnikisht në Bruklin. Adam Sills shprehet krenar për faktin që njujorkezët e morën shpejt veten pas sulmeve. Profesori i Psikologjisë në Universitetin Columbia, Xhorxh Bonano studion dhimbjen dhe traumën kolektive pas një katastrofe. Ai thotë se sipas studimeve, njujorkezët e morën veten më shpejt se pjesa tjetër e vendit: Por ka edhe njujorkezë që ende nuk e kanë kapërcyer goditjen emocionale. Zhutelka Sepejtu punon në një firmë ligjore në Nju Jork: Ajo jeton me familjen në Bronks. Sepejtu thotë se i pëlqen shumë Nju Jorku, por nuk ndjehet e sigurtë. Ajo shqetësohet sidomos për vajzën 13 vjeçare Aliksandi: Zhutelka shqetësohet sidomos për sigurinë e transportit publik. Ajo do të preferonte që Aliksandi të mos kishte nevojë të udhëtonte me metro për në shkollë: Ka të tjerë që e shohin pa vend këtë shqetësim. Adam Sills thotë se pasi u martua dhe u bë baba, filloi të ndjehej edhe më i lidhur me Nju Jorkun: Ka plot të tjerë si Adami. Pritet që një milion njerëz të tjerë të vendosen në Nju Jork gjatë 20 vjetëve të ardhshëm. Ata do të bëhen pjesë e një qyteti që jeton në të sotmen dhe të ardhmen, shumë më tepër se në të kaluarën.